Méltatlannak tűnik, ha barátságnak hívom.
Ez valami más volt. Valamiféle rokonság.
A lelkünk mélyéből.
Bármivel szembe tudtunk szállni, amit az élet ránk zúdított,
hogyha ott voltak hátországnak a többiek.
Úgy volt, hogy együtt öregszünk meg.
Ami köztünk volt, az… Az erős volt,
és lényegi,
és örökké kellett volna tartania.
De nem ez történt.
ARAMINTA HALL KÖNYVE ALAPJÁN
Mikor látta utoljára az elhunytat?
Együtt vacsoráztunk tegnap este…
Úgy tűnik, nem biztos ebben.
De, az vagyok. Elnézést, az vagyok. Én csak…
Olyan lehetetlennek tűnik, hogy ez tegnap volt.
Tudják, minden annyira…
másnak érződik most.
Megkérdezhetem, hogyan?
Mi történt?
Kirabolták?
Megerőszakolták?
Ezt az információt most még nem oszthatjuk meg önnel.
Azt reméljük, segít nekünk.
Igen. Amiben csak tudok.
Mit tehetek?
Lehet, hogy a támadó előtt ön volt az utolsó ember, aki beszélt a barátnőjével,
úgyhogy elmondhat bármit, amire emlékszik a tegnap estéből.
TIZENEGY ÓRÁVAL KORÁBBAN
Oké, oké, oké.
Na, nézzük.
Hajrá! Köszönöm, köszönöm, köszönöm!
Szeretném megköszönni a munkatársaimnak a dél-ázsiai csapatból, hogy hagytak nyerni.
NANCY TUDNÁNK KORÁBBAN TALÁLKOZNI?
BESZÉLNEM KELL VELED!
És meg kell köszönnöm rettenthetetlen vezetőnknek, Eleanornak,
életem két legtöbb jutalmat és feladatot nyújtó évét.
- Mondhatok valamit? - Persze.
Szóval…
Ezeknek a némiképp nevetséges babzsákdobáló versenyeknek van céljuk.
És nem csak az, hogy némi örömet és mókát csempésszenek
abba a tényleg nehéz, de fontos munkába,
amit végeztek mindannyian világszerte.
Ezek a pillanatok átjárókként is szolgálnak.
Így hát, Kumal, ma rád emeljük a komposztálható poharainkat,
mert nagyon büszkék vagyunk mindarra, amit elértél a Mentés és Mentesítésnél.
És még büszkébbek vagyunk a munkádra, amit a munkakörödben végzel.
- Köszönöm. - Mi köszönjük.
Kumalra!
Kérlek, hogy egyetek!
Nem akarok kidobni semmi kaját!
TÖK BOCS, HOGY TÖK UCCSÓ PERCBEN, DE TÉNYLEG NAGYON KELLESZ, EL!
Köszönöm.
- Jó beszéd volt, főnök. - Tessék?
Csak, tudod, bókoltam neked.
Ó, ne csináld.
REMÉLEM, ÉPP LELÉPSZ. KOMOLYAN.
- Mizu? - Van egy perced?
Nincs. Én… Ne haragudj, nincs.
- De talán később szakítok rá. - Jó.
ELEANOR KORÁBBAN LESZEK OTT!
Jó? Később tali? Oké.
Figyellek.
Várjatok. Muszáj… Tudom…
Muszáj ilyet inni?
- Muszáj. - Hagyomány.
- Igen. - A fősuliról.
Amikor fiatalok voltunk, szörnyű ízléssel.
- El, segíts. - Én…
Nem én hozom a szabályokat.
- Jó, hogy itt lehetek. Boldogat! - Boldog szülinapot!
Jó ég, ne.
Ez rosszabb lett.
- Aha. - Undorító.
Frankón szar.
Na jó, édes, milyen napod volt? Rendesen körberajongtak?
Abszolút. Artemis reggel hatkor kelt, hogy körberajongjon.
Azzal, hogy palacsintát követelt.
De nem, édesek voltak a lányok, és Howard kis versikéket íratott velük.
- De cuki! - Ne is mondd.
Kicsit tré.
- Személyes. - Nancy.
Megérdemli, hogy ajándékokkal halmozzák el.
Elnézést.
Burgonyás mini galette-ek, konfitált paradicsommal.
És pezsgővel. A séf ajándéka.
Ó, kösz. Köszönd meg Marcónak a nevemben.
Meglesz, Ms. Bouchet.
Köszönöm.
Eszméletlen.
Nagyon pöpec.
Ez amúgy krumplikrokett, nem?
Nem, ez nagyon puccos, kézműves krumplikrokett.
Ne légy bunkó.
Imádom, mikor séfekkel dugsz.
Hogy áll a dolog a kollégával?
Még mindig…
Igen, még mindig tartjuk a kapcsolatot.
- Imitt-amott. Tudod? - Aha.
De csak nagyon lazán.
- Ezt ő is tudja? - Igen.
- Nancy, jól vagy? - Fantasztikus!
- Tessék? - Minden rendben?
Igen!
Hölgyek, azt szeretném mondani, hogy…
Hosszú lesz? Mert pisilnem kell.
- Nem. - Jó, csak kérdeztem.
Azt akartam… Azt akartam mondani, hogy úgy örülök, hogy itt vagyok a két emberrel,
akiket a legjobban szeretek, és akik a legjobban szeretnek.
- Hű! Édes! - Szeretünk.
Van egy ír mondás, hogy…
- Jó ég. Kérlek, ne. - Csak viccelek.
- Rajta. - Boldogat, szépség.
Köszönöm.
Na jó, rögtön jövök.
- Kész az asztala, Ms. Bouchet. - Ó, fantasztikus. Köszönöm.
Nancy, mi történik? Jól vagy?
Igen. Nem…
- Mi van? - Az a pasi.
Még mindig van.
- Tudom. - Micsoda?
Azt hittem, már szakítasz vele.
Próbáltam. Tudom. Komplikált.
Ez mit jelent?
Mary nem tudja.
Nem mondhatsz semmit? Én…
Nem akarom felzaklatni.
De engem felzaklathatsz?
Hát, te nem vagy éppen monogám.
Nancy, ha őszintén beszélnél Roberttel arról, amit csináltál,
az rendben lenne. Manapság a nyitott házasság, akár a nyitott konyha.
- Mindenki él vele. - Nem igazán Robert stílusa.
De ez, amit most csinálsz, ez nem szabadít fel téged.
- Ettől csak boldogtalan leszel. - Tudom, tudom. Én…
Csak az van, hogy mikor vele vagyok, elszáll minden erőm.
Emlékszel, mit mondtál nekem,
hogy mi a különbség a szerelem és a rajongás között?
Mit mondtam?
Azt mondtad, a szerelem feltölt, a rajongás pedig kiürít.
Ezt biztos én mondtam?
- Igen. - Inkább Maryre vall.
Nem, te mondtad nekem. Robertről.
Aznap, mikor megkérte a kezed.
Néha úgy érzem, te tisztábban látod az életemet, mint én.
Nem, én csak…
- Szia! Gyönyörű. - Szia!
Igaz?
Miről beszélünk?
Csak Eleanor kavarásairól.
Hát… Kokainnal kínáltak a mosdóban.
Mi van?
Nem fogadtam el, de szép, hogy megkérdeztek.
Még benned van a bugi!
Köszönöm.
MOBIL ROBERT
- Szia. - Eleanor, itt Robert.
Bocs, hogy ilyen későn vagy korán zavarlak.
Semmi baj. Mizújs?
Hát, Nancy nem jött haza az éjjel,
és nem veszi fel a mobilját.
Véletlenül nem ment haza veled a vacsora után?
Ott vagy még?
- Jól vagy? - Igen…
Ne haragudj. Nem vagy egyedül?
Nem, nem…
Bocsáss meg egy percre.
Oké, szóval…
ELEANOR SZIA! HOL VAGY? ROBERT HÍV.
Nancy még nem ért haza?
Nem, és már hagytam fél tucat üzenetet.
Semmi válasz.
Nagyon aggasztó.
Aha, én nem… nem tudom, Robert.
Mármint mi… mi ettünk, aztán ő elment.
JÓL VAGY? MIT MONDJAK NEKI?
És neked azt mondta, hogy hazajön?
Mondjuk, így konkrétan nem mondta, de gondoltam…
HAHÓ??? KERES! FELHÍVNÁD…
Ennyi. Hívom a rendőrséget.
- Ne, Robert. Ne… Ne csináld. - Oké, akkor…
Miért, te tudod, hol van?
Nem igazán.
Eleanor, mi a fene folyik itt?
Felkapok valami ruhát, és átmegyek hozzád.
Erre semmi szükség.
Ha meg tudnád mondani, h…
Robert, állj! Állj. Ne hívd a rendőrséget, amíg nem beszéltünk, jó? Kérlek.
- Oké, oké. - Jól van.
Indulok.
Basszus!
Hé, Jordan.
Felvehetem ezt a farmert?
- Aha. - Oké.
Te máris elmész?
Igen, de semmi baj, mert itt se voltam, rémlik?
NEM MARADT SOK LEHETŐSÉGEM…
Szia.
Akkor végzett velem?
Elhagy?
Erről van szó?
Nem tudom, mit gondol, és nem mondott ilyet.
Micsoda? Jézus, Eleanor.
Ne már, eljöttél idáig. Akkor el is árulhatnád.
Találkozgat valakivel?
Nagyon sajnálom.
Hát…
Akkor megvan.
Nagyon nem akarok ebbe belefolyni.
És ki az?
Azt mondta, már vége. De tudod, Nancy milyen, igaz?
Mármint néha nagyon világos, máskor meg…
Egy nevet akarok.
- David. - Milyen David?
Nem tudom.
Azt mondja, munkával kapcsolatban ismerte meg.
A múzeumban? A balettben? A kórházban?
Hol… Hol szedte össze a pasit?
Nem mondta.
És ez a tegnap esti vacsora veled és Maryvel, ez mi volt, az alibije?
Nem. Tényleg vacsoráztunk. Mary szülinapját ünnepeltük.
Ne hazudj nekem.
Kaptam elég hazugságot.
Tőlem nem.
Én sosem hazudtam neked. Egyszer sem.
Együtt vacsoráztunk, aztán ő elment.
Kérsz egy italt?
- Leálltam vele. - Tessék?
Mikor?
Két hete.
Egy évnek tűnik.
Az ő kedvéért.
Ez új?
Nem tudom.
Folyton átrendezi a képeket. Azt mondja, így friss marad.
Tényleg ilyen boldogtalan velem?
Tudom, hogy mindenbe beavat téged és Maryt, de…
Ne csináld ezt, Robert.
Nem veled van a gond. Elégedetlen magával.
Kösz, hogy átjöttél, de össze kell szednem magam.
Megkérhetjük, hogy üljön le, uram?
Inkább állok.
Ma kora reggel találtak egy holttestet, és azt feltételezzük, hogy a feleségéé.
Nancyé.
Honnét tudják, hogy ő az?
A holttestnél találtak egy tárcát az ő irataival.
Istenem.
Aha, hát…
Hol?
Az Arroyo Seco Parkban, uram.
A Colorado utcai híd alatt, van ott egy ösvény, és…
Ismerem az Arroyót. Tősgyökeres pasadenai vagyok.
Mi történt vele?
A bizonyítékok alapján megtámadták, és ez végzett vele.
Sajnos ennél több részletet jelenleg nem mondhatunk.
Kell valaki a családból, aki azonosítja a holttestet.
Elnézést. Elnézést.
Mit mondott?
Kell valaki, aki azonosítja a holttestet.
Igen. Ez ő.
Ez…
Ez Nancy.
Ms. Bouchet.
Ms. Bouchet!
Azt kérdeztem, mióta ismerték egymást az elhunyttal.
A legjobb barátnők vagyunk 25 éve, Maryvel együtt.
Nézzék… Nekem kell felhívnom Maryt, mert ne úgy tudja meg, hogy olvas róla.
Azt mondta Mr. Hennessey-nek, hogy Nancy találkozgatott egy másik férfival.
Igen.
Mit tud róla?
Nem sokat.
A neve David.
Munka közben ismerte meg.
- Munka közben? - Igen.
Mr. Hennessey azt mondta, a neje családanya.
Igen. De sok jótékonysági munkát végez.
Számos különféle bizottság igazgatósági tagja.
Robert biztos tud adni egy teljes listát.
Most magával beszélünk.
Van még bármi plusz, amit el tud mondani Nancy szeretőjéről?
Hajszín? Kor? Rassz? Magasság?
- Súly? - Nem, sajnálom.
Bárcsak lenne valami.
A nejemnek van egy egyetemi legjobb barátnője.
Nem lehet őket levakarni a telefonról.
Ez kérdés?
Lehet ám, hogy Nancy többet is mesélt egy keresztnévnél.
Hát nem.
Történetesen.
Bent tartanak?
Vagy szabadon elmehetek?
Dolga van valahol máshol?
Szabadon elmehet.
Annyit tegyen meg, hogy a városban marad.
Persze.
Köszönöm.
Nem gond.
Ebben mi olyan vicces?
Szia! Hahó!
- Ellie néni! - Hahó.
Megvágtam a lábujjam.
- Elfertőződött. - Hűha!
Van egy macskám!
- Tényleg? - Etet egy macskát.
- Nem az övé. - De igen!
- Dehogyis. - De igen!
Ne hazudj! Anya, mondd, hogy nem az övé!
Hát ez nagyon klassz meglepetés. Jól vagy?
- Nem a tiéd. Nem a tiéd. - De igen!
Édesem, bevinnéd őket egy percre?
Gyertek, lányok. Ki akar ipadezni?
- Gyertek. - iPad!
Ellie-nek és a maminak kell egy kis felnőttidő.
Mi a baj?
Nancy.
Mi az?
- Ó, Mary. - Mi van?
Elment.
Hogy érted, hogy el…
Mary, meghalt.
Hogy érted, hogy elment?
Hogy érted?
Amikor láttad a holttestét, milyen volt…
Mit csináltak vele?
A seb a feje hátulján volt.
Úgyhogy az arca tökéletes maradt.
Mi a faszt keresett az Arroyóban?
Nem tudom biztosan. De…
Hogyhogy biztosan? Tudsz bármi mást?
Találkozgatott valakivel.
Micsoda? Hogyhogy találkozgatott valakivel?
Egy pasival. Valakivel viszonya volt.
Úristen.
Erről beszéltetek tegnap este,
mikor visszajöttem a mosdóból?
Igen. De, Mary, nem…
Alig mondott el valamit.
De te tudtad.
- Ki volt az? - Nem tudom.
Nem tudok sokat. Csak azt tudom, hogy a pasi ráírt,
ő meg zaklatott lett,
úgyhogy még biztos találkozgattak.
- És… - Még mindig?
- Igen. - Még találkozgattak?
Igen.
Mióta tudtál erről?
Nem tudom. Talán pár hete.
Istenem. Jézus, Ellie.
Nem az én dolgom volt, hogy elmondjam neked.
És azt hittem, véget vet ennek. Nem hittem, hogy nagy dolog lesz.
Nem gondoltam, hogy Nancy…
Jól van. Jól van.
Mondott neked bármi mást a pasiról?
Azt mondta, hogy a neve David, és hogy a munkából ismeri.
Mondtad a rendőrségnek?
Igen, persze. Mindent elmondtam nekik.
Hát, igen, de nekem egyikőtök se mondta, úgyhogy…
Azt gondoltátok, hogy el fogom ítélni?
- Nancy ezt hitte? Hogy én… - Nem, Mary.
Szerintem ő…
Tudod, te néha szigorúbban ítélkezel nálam.
- Oké. - Tudod?
Jó, rendben.
Talán ezért mondta el nekem, Mary,
mert tudta, hogy én szigorúbb lennék, és az is voltam.
Én mondtam neki, hogy szakítania kell a pasival,
úgyhogy elment találkozni vele, és most halott.
Magadat hibáztatod?
Ezt nem teheted.
Mi történt?
Szia, Marcus.
- Szia, édesem. - Szia.
Milyen volt a ma délelőtt a szocmunkásoddal?
Anya, már felnőtt ember vagyok.
Elmondhatod.
Mi… Mi történik?
Jól van.
Na…
Nancy nénit az éjjel megölték.
Megtalálták a holttestét.
- Úristen. - Sajnálom.
Anya. Ó, gyere ide.
Úristen. Anya, úgy sajnálom.
Semmi baj, édesem.
Semmi baj, sajnálom.
Jól van, édesem. Jól van.
Jól vagyok.
A rendőrség szerint brutális testi sértés nyomai láthatóak.
Egyelőre nincs letartóztatásban lévő gyanúsított.
Az áldozat férje Robert Hennessey,
akinek az apja a Hedgerow Capital alapítója.
Megemlékezések özöne zúdul a közösségi médiába,
ahol Mrs. Hennessey sok ezer követőt gyűjtött össze.
Szerinted ez tényleg segít?
Lehetséges.
Lehet, hogy az emberek odafigyelnek rá.
Ó, ugyan már.
Most őszintén, ha csak egy „best of” összefoglalót látnál az életéből,
szerinted te nem gyűlölnéd meg?
Hát, a gyűlölet csúnya szó.
Talán irigyelném. Ha csak ezt látnám.
Ez nem is az igazi énje.
De az, Ellie.
Csak nem a teljes énje.
Beszéltél már Corával?
Nem. Még nem.
Nem is tudtam, hogy anyámnak vannak fekete ruhái.
Volt neki régen ez a pazar fekete bőr kezeslábasa,
amit akkor vett fel, ha bulizni mentünk a klubba.
Egyáltalán nem tudom elképzelni.
Mindig el akart vinni sopizni.
Sose hagytam.
Megértem.
Az anyák és lányaik viszonya nagyon bonyolult.
Ja, de állandóan cikiztem a sok sopizása miatt.
Most meg így áttúrom a ruháit,
hogy találjak valamit, amit felvehetek a temetésére.
Cora…
Ha ez túl sok neked, akkor nem kell most csinálnunk.
Nem érzek semmit, Ellie.
Szerintem sokkot kaptál.
Erről lenne szó? Mert érzem, hogy valami nem stimmel velem.
Nincs veled semmi baj, érted?
Emlékszem, hogy itt voltam ebben a szobában anyáddal, mikor még kicsi voltál.
És a karjában tartott téged, és teljesen beléd volt szeretve.
Semmi sem tette olyan boldoggá, mint az, hogy az anyád lehet.
És én meg csak eltaszítottam.
És már túl késő.
Édesem, semmi baj.
Itt vagyok.
Itt maradnál nálunk?
Ez komoly?
Nem akarok egyedül lenni apával.
Cora, én…
Jól van.
Tudom, hogy ő küszködik az érzéseivel,
de hidd el, szinte azóta ismerem, hogy annyi idős voltam, mint te…
Nem csak az érzelmekről van szó.
Most nem érzem magam biztonságban mellette.
Figyelj, nekem nem sajtós kell.
Az kell, hogy derítsék ki, ki ölte meg a feleségemet.
Ez egy válságkezelő cég, Robert.
És apa akarja felvezetni a dolgot.
Ennyi.
De a végső döntés a tiéd.
Megfontoltad a nyomravezetői jutalom lehetőségét?
Irtózom… Irtózom a fejvadászat gondolatától.
Tudom, és senki sem akar terhet rakni rád,
de ezen a ponton az a lényeg, hogy mi irányítsuk a narratívát.
- Szia. - Itt vagyunk…
Eleanor. Nem is tudtam, hogy itt vagy.
Bocs a zavarásért.
Nem, gyere csak.
Gyere be. Olyan jó barát vagy,
hogy ilyen régóta itt vagy a családdal.
Épp a konyhába indultam.
Kér valaki más is inni?
Nem, köszi.
Ilyen hideg van itt?
A húgom csak segít
elfogyasztani az összes piát a házban.
Igen, szerintem ezt teszi.
Cora megkért, hogy maradjak itt nálatok egy ideig.
Oké. És te mit gondolsz erről?
Nem az számít, én mit gondolok.
Hanem hogy rájöjjünk, mi a legjobb Corának.
Ha még nem köszöntem meg mindent, amit értünk…
Kérlek, ne csináld ezt, Robert.
Nem, ez olyasmi, amit mindig elfelejtek.
Néha totál seggfej tudok lenni, mindenkit magától értetődőnek veszek körülöttem.
Neked úgy tűnt, hogy Cora…
Fél tőlem?
Ő nem pontosan a „félelem” szót használta.
Nem… Nem lehet könnyű, elveszíteni az anyját,
és látni, hogy engem gyanúsítottként kezelnek.
Nem mondták, hogy gyanúsított vagy, vagy igen?
Erre tart a dolog.
Tudod, nincs alibim.
Egyedül voltam itthon, amíg nem beszéltem veled.
Bocs.
Én megértem…
JORDAN ELTŰNTÉL! CSAK JELENTKEZEM.
…hogy kicsit kellemesebb úgy neki, ha te is itt vagy.
Átjövök, amilyen gyakran csak tudok.
De… De nem hinném, hogy jó ötlet lenne itt maradnom.
Aha.
Oké.
- Oké. - Köszönöm.
NEMZETKÖZI MENTÉS + MENTESÍTÉS
- Jó napot! - Szia!
Sam, új frizurád van.
- Tetszik. - Kösz, Eleanor.
- Szia. - Szia!
Nem gondoltuk, hogy máris bejössz. Jobban felkészültünk volna.
Csak bejöttem összeszedni pár cuccot. Nem akarom megzavarni a munkamenetet.
Dehogy, te vagy a főnök. Azt csinálsz, amit akarsz.
Azt hittem, több idő kell, hogy feldolgo…
Nem akarom ezt felfújni itt az irodában.
Nagyon-nagyon együtt érzek a gyászodban.
- El sem tudom képzelni… - Köszönöm.
Nincsenek szavak.
Nincsenek.
Elmondtad, Olivia.
Ezt nagyon köszönöm.
Volt itt korábban pár nyomozó,
azt firtatták, mikor mi történt akkor éjszaka.
Mondtam, hogy én addigra már elmentem, így nem tudok segíteni.
Ja, sorra vesznek mindent. Próbálják kisakkozni az időrendet.
Értem.
A közel-keleti utat el kell halasztanunk.
Ó, persze.
Túl sok most a teendő, ne is aggódj emiatt.
Nem akarják, hogy elhagyjam a várost.
Ha van bármi, amiről tudnom kéne, elmondanád, ugye?
Igen.
Szia.
- Szia. - Próbáltalak elérni.
Ja, most nem a legalkalmasabb.
Mész valahová?
De nem hagysz itt minket, ugye?
Nem. Csak összeszedem a cuccom, ha otthonról kéne dolgoznom.
Lehet… Lehet, elmegyek a barátaimhoz segíteni.
Neked ki segít?
- Tessék? - Mondom: neked ki segít?
Te is gyászolsz.
Na jó.
Jordan, szerintem most leginkább az segít, ha diszkrét vagy.
- Oké? - Jó, persze.
Jó, köszönöm.
Jó ég.
Mare.
- Újra cigizel? - Nem.
De.
Ez nem cigaretta, ez érzelmi mankó.
Nem értem, miért kell ilyen hamar megtartani ezt a búcsúztatást.
Mert Robert túl akart esni rajta, gondolom.
Ó, basszus, basszus. Jönnek.
Megfognád nekem?
- Mi van? - Lécci. Fogd meg, fogd meg.
Mary.
Sziasztok!
Ellie néni, te cigizel?
Ez egy… Egy rossz szokás, de attól még ő nem rossz ember.
Ó, köszönöm, Howard.
Akkor… foglalunk nektek helyet.
Köszönjük.
Most azt hiszik, cigizek.
Bocs, de szerintem el se kellett volna hozni őket.
Howard azt mondta: „Ne óvjuk őket a gyásztól!”
Ó, hát, ezt Robert családja szervezte, úgyhogy nem lesz túl sok gyász.
De lesz elegancia és fehér protestáns tagadás.
Mikor jön ki a menyasszony?
Ez nem esküvő. Ez temetés.
Igazából búcsúztatás, mert nincs holttest.
Nem hiszünk abban, hogy megóvjuk őket a gyásztól.
Igen, hallottam róla.
Megőrültem, vagy ennek valamilyen illata van?
Rózsapép.
A papírt Nancy kertjéből való len- és rózsaszirmokból csináltattuk.
Ez… Ez olyan bájos.
Bedaráltátok a rózsáit, és…
Igen. Persze.
Nagyon kedves, hogy eljöttetek.
- Ó, ugyan. - Természetes, Mr. Hennessey.
És milyen gyönyörű kislányok.
Köszönöm.
Sajnálom, hogy ilyen rövid idő alatt nem találtatok gyerekvigyázót.
Köszönjük.
El.
El. Te jössz.
Te jó ég.
„Ahogy itt jár-kél, szép, miként
a csillagtüzes éjszaka;
fénybe árnyat és árnyba fényt
szűr arca, szeme, mosolya:
oly szelíden ragyog felénk,
ahogy a vad nappal soha.
Egy sugár még, egy árnyat el…”
Csodás volt, ne értsd félre. Csak ez nem…
- Ő. - Igen.
Igen.
Hát, Kit szorosan fogja a gyeplőt.
Tudod, hogy elküldette velem a Byron-verset jóváhagyásra?
Aztán azt mondta: „Se poénokat, se könnyeket.”
- Jézus. - Bizony.
Láttad tegnap azt a farmerdzsekis pasast a templomban?
Nem, nem hiszem, hogy láttam. Miért?
Szerinted se jött volna el senki Nancy családjából, igaz?
Nem. Ellie, nem mertek volna.
Igaz.
Hé, izé…
Hát, Howardnak volt ez az ötlete…
- Igazából egy szívességet kérnénk. - Oké.
Azt akartuk megkérdezni, hogy Marcus esetleg önkénteskedhetne-e nálad.
Mert azt gondoltuk, ha látná, milyen az igazi szenvedés a nagyvilágban,
az tágítaná a látókörét, és akkor ő is jobban…
Igen, igen.
Keresek neki valamit, ha hajlandó erre.
Nagyon köszönöm, Ellie.
- Ez igen nagyvonalú tőled. - Mary.
Megtalálták.
A most érkezett felvételen Davide Hajib Boyette látható,
aki D. H. Boyette néven is ismert…
- Ott van. - …akiről megerősítették,
- hogy már hivatalosan is… - Nem mondod, baszki.
- …őt gyanúsítják… - Ő az a pasas?
- …Nancy Hennessey meggyilkolásával. - Igen. Ezt mondják.
Ismered?
Honnét ismerném?
Miért kérdezted ezt?
Bocs, nem kellett volna feltételeznem.
Nem, sosem találkoztam ezzel az emberrel.
A honlapján anya fent van a támogatói listáján.
Tudjátok, támogatott művészeket.
És a hapsi festő.
D. H. Boyette, más néven Davide.
És itt van Kit, pont végszóra.
Szerinted ez a fickó volt?
Szerintem legyünk óvatosak, ne következtessünk elhamarkodottan.
Hagyjuk, hogy kihallgassák… Úristen.
LETARTÓZTATTÁK A MEGÖLT PASADENAI CSALÁDANYA ÁLLÍTÓLAGOS SZERETŐJÉT
Mi az?
- Mi van? - Úristen.
Mi van?
Ellie?
Ó, baszki.
„D. H. Boyette.” Ezt csak most tette ki, igaz?
Pont a halála előtt. Ő az.
Ez anya?
- Szentségit. - Hé, hé. Robert, Robert.
- Apa? - Mit csinálsz?
- Apa, állj! Most mit… - Mit művelsz?
- Apa! Ellie! - Hé!
Állj!
- Robert! - Apa!
- Csinálj valamit. Ellie! - Robert.
- Robert, hová mész? - Apa. Apa!
- Fejezd be. Mit művelsz? Te maradj itt. - Állj! Apa!
Fejezd be, Robert! Állj!
Úristen, Robert. Le kell állnod.
Tarts egy kis pihenőt.
Jézus! Robert. Most mit csinálsz?
Megbeszélhetnénk ezt bent?
Csak állj le egy kicsit.
Kérlek, szusszanj egyet.
Úristen, Robert, kérlek.
- Ő sosem volt az enyém. - Kérlek, állj le.
Mindig azt akartam, hogy az enyém legyen, de sosem volt az.
Mindig volt egy része, ami nem lett az enyém.
És mindig is kurvára tudtam!
Robert, szerintem most figyeltetnek téged.
- Leszarom! - Megértem, hogy dühös vagy.
De meg kell nyugodnod.
Hé.
Ne mondd meg nekem, mit érezzek.
Jézusom, Eleanor.
Nem tudsz mindent, érted?
A feleségem volt, bazmeg!
Van alibije?
Davide-nek?
Igen, a fickónak, akivel kavart.
Nagyjából. Lehet, hogy valamiféle művészeti eseményen volt, de korán eljött.
Őszintén szólva nincs túl sok infójuk. De én… Én nem hiszem, hogy ő az.
Csak a keresztnevét árulta el neked. Nincs semmi nyomunk.
Abszolút lehetne ő is.
Nekem mondta volna, ha fekete lett volna.
Alig mondott róla valamit neked.
De én vagyok a legjobb és egyetlen fekete barátnője.
Ez szóba került volna.
Oké.
Én a David nevet mondtam a rendőrségnek.
Mi van, ha az nem ez a Davide?
Akkor még nem tudjuk, ki a legjobb barátnőnk gyilkosa.
Még sosem láttam Robertet ilyen dühösnek.
Pedig…
pedig be tud dühödni,
főleg, ha iszik…
vagy ha féltékeny.
Nem, ő…
Tudod, hogy mindennél jobban szerette Nancyt.
A harag nem ellentéte a szeretetnek.
Néha a legigazabb kifejeződése.
Te ezt nem látod, mert Robert a te…
Az én mim?
A barátom? A te barátod is.
Közted és Robert közt van egy kapcsolat.
Igen, és a neve Nancy.
Nancyn kívül.
És ezt Nancy is tudta.
Mit akarsz ezzel mondani?
Nem te vagy az egyetlen, akiben Nancy megbízott.
Ez minden.
- Úristen! - Bocs.
Nem akartam rád ijeszteni.
Hogy kerülsz ide?
Valaki kitámasztotta az ajtót.
Üzennem kellett volna.
Igen.
Be lehetne…
Nézd, én…
Bocsánatkéréssel tartozom.
Ahogy viselkedtem, és amit mondtam, az kegyetlen volt.
Nekem a feleségem volt, de…
Tudom, hogy ti a világot jelentettétek egymásnak.
Sajnálom.
Köszönöm.
Azt hiszem, nem is tudtam, mennyire kellett, hogy ezt tőled halljam.
Elmondod, miért vagy ennyire kiöltözve?
Ez kiöltözésnek számít?
Én így jövök el otthonról napnyugta után.
Hová mész?
Tudod, Nancy mennyire szereti… vagyis szerette a balettet, és hogy én…
Nem. Utálod.
- Nem utálom. Csak… Nekem olyan… - Utálod.
Mi az a francia kifejezés?
- Baszott unalmas. - Ez nem francia.
A lábam nem fér be az ülések közé.
Mi van?
Na mindegy. Együtt mentünk volna a bemutatóra.
És…
Hát, nem tudom, mit tegyek. Csak… Csak ődöngök
abban a nagy üres házban, egyedül.
Nem tudok aludni.
Járkálok körbe, őt keresem, de nincs ott.
Úgyhogy azt gondoltam, hogy ta…
Nem tudom. Talán a baletten, ott majd…
Ott érezheted őt magaddal.
Igen.
Pontosan. Szerinted ez lehetséges?
Én már nem tudom, mi lehetséges.
Jól van.
Nemrég volt itt.
Tudod, mind itt voltunk, játszottuk a hülye kártyajátékokat.
És ő most örökre elment.
És így nem tudom…
Nem lehet felfogni ép ésszel.
De miért ne mehetnék el egy olyan helyre, amit annyira szeretett,
és… miért ne érezhetném őt?
Szerintem meg kell próbálnod.
De meg… megpróbálod velem?
Azt akarod, hogy én is menjek?
- Igen. - Nem.
Tessék? Miért nem?
Nem lehet…
Egyszerűen nem lehet.
Adnunk kell a látszatra.
Szard le a látszatot.
Kit érdekel a látszat?
Engem. Téged is kéne.
Egyszerűen nem megy, hogy kiöltözünk, és együtt szórakozunk este a városban.
Nem, én… Sajnálom.
Sajnálom.
Ez…
Ez hülye ötlet volt.
Ne haragudj.
JORDAN SZIA. TUDOM, HOGY TÚLMENTEM A HATÁRON.
DE SZERETNÉLEK LÁTNI. NEM LESZEL EGYEDÜL MA ESTE??
Anyámnak van egy mondása, amit imád.
„Mutass kevesebbet annál, amid van, mondj kevesebbet annál, amit tudsz.”
Ezt a tanácsot nagyon megfogadtam,
nemcsak arra vonatkozóan, mennyit érek, hanem arra is, mit érzek.
Néha olyan jól elrejtem, hogy még én magam sem látom.
Ms. Bouchet.
Azt hittem, aggódsz a látszat miatt.
Aggódtam is.
De aztán eszembe jutott a francia mondás, hogy: „Szard le a látszatot.”
Értem.
Menjünk?
Remélem, nem vagyok illetlen, de a főnök lánya szépen kicsípte magát.
Csak próbálj meg ezúttal használható képet lőni, jó?
A feliratot fordította: Speier Dávid